钦定古今图书集成/理学汇编/文学典/第084卷 > 马端临
## 钦定古今图书集成/理学汇编/文学典/第084卷 > 马端临

按《江西通志》：“端临，字贵与，乐平人。丞相廷鸾仲子。以
郊恩补承事郎。明年，漕试第一，而丞相与贾似道不
合，去国，遂侍疾，不复与计偕。宋亡，元召用宋丞相留
梦炎为吏部尚书，与廷鸾在宋为同朝，使求端临出
身文书，以亲疾力辞之。侍疾不脱冠带，奉汤药。丞相
薨，稍起为学官，历仕慈湖书院、柯山书院山长、教授”，
台州路学教授，三月引年归老。所著书名《文献通考》、
“考古”，君子及治世者赖之。